CELEX: 22017D0526
Language: hu
Date: 2015-09-25 00:00:00
Title: Az EGT Vegyes Bizottság 219/2015 határozata (2015. szeptember 25.) az Európai Gazdasági Térségről szóló megállapodás V. mellékletének (A munkavállalók szabad mozgása) módosításáról [2017/526]

30.3.2017   
               
               
                  HU
               
               
                  Az Európai Unió Hivatalos Lapja
               
               
                  L 85/41
               
            AZ EGT VEGYES BIZOTTSÁG 219/2015 HATÁROZATA
      (2015. szeptember 25.)
      az Európai Gazdasági Térségről szóló megállapodás V. mellékletének (A munkavállalók szabad mozgása) módosításáról [2017/526]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A munkavállalók szabad mozgásával összefüggésben a munkavállalóknak biztosított jogok gyakorlását megkönnyítő intézkedésekről szóló, 2014. április 16-i 2014/54/EU európai parlamenti és tanácsi irányelvet (1) bele kell foglalni az EGT-megállapodásba.
               
            
                  (2)
               
               
                  Az EGT-megállapodás V. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás V. melléklete a 7. pont (törölt) után a következő szöveggel egészül ki:
      
         
                     „8.
                  
                  
                     
                        32014 L 0054: az Európai Parlament és a Tanács 2014. április 16-i 2014/54/EU irányelve a munkavállalók szabad mozgásával összefüggésben a munkavállalóknak biztosított jogok gyakorlását megkönnyítő intézkedésekről (HL L 128., 2014.4.30., 8. o.).
                     Az irányelv rendelkezései e megállapodás alkalmazásában a következő kiigazításokkal értendők:
                     
                                 a)
                              
                              
                                 Az »uniós polgárok« szövegrész helyébe az »uniós tagállamok és EFTA-államok állampolgárai« szövegrész lép.
                              
                           
                                 b)
                              
                              
                                 Az »uniós munkavállalók« szövegrész helyébe a »munkavállalók« szó lép.
                              
                           
                                 c)
                              
                              
                                 Az 1., illetve 3. cikkben az »EUMSZ 45. cikke«, illetve »EUMSZ 45. cikkéből« szövegrész helyébe az »EGT-megállapodás 28. cikke«, illetve »EGT-megállapodás 28. cikkéből« szövegrész lép.
                              
                           
                                 d)
                              
                              
                                 A 4. cikkben az »a munkavállalók szabad mozgására vonatkozó uniós jogszabályok« szövegrész helyébe az »a munkavállalók szabad mozgására az EGT-megállapodás szerint vonatkozó jogszabályok« szövegrész lép.
                              
                           
                                 e)
                              
                              
                                 A 6. cikkben az »uniós jogszabályok« szövegrész helyébe az »EGT-megállapodás« szövegrész lép.
                              
                           
                                 f)
                              
                              
                                 A 7. cikkben az »az EUMSZ 21. cikke és« szövegrész nem alkalmazandó.”
                              
                           
               
      2. cikk
      A 2014/54/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. szeptember 26-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. szeptember 25-én.
         
            
               az EGT Vegyes Bizottság részéről
            
            
               az elnök
            
            Ingrid SCHULERUD
         
      
      
         (1)  HL L 128., 2014.4.30., 8. o.
      
      
         (*1)  Alkotmányos követelmények fennállását nem jelezték.